Dubonnet

Dubonnet on ranskalainen aperitiivina suosittu makea viinipohjainen juoma. Se on sekoitus väkevää viiniä, yrttejä ja mausteita (sisältäen pienen määrän kiniiniä).

Dubonnet'n myynnin aloitti Joseph Dubonnet vuonna 1846. Juoman taustalla on kilpailu, jolla yritettiin saada Pohjois-Afrikassa Ranskan muukalaislegioonalaisia nauttimaan kitkerää kiniiniä, joka toimi hyvin suojana malariaa vastaan.

Tuotemerkki siirtyi Pernod Ricardin haltuun vuonna 1976, ja juoman suosiota yritettiin lisätä mainoskampanjoilla.

Luokka:Alkoholijuomamerkit
Luokka:Ranskalaiset juomat